Legal Document

Category: 145

Text:
13. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 7009 της 14/27 Σεπτ. 1983 (ΦΕΚ Β' 563) Έγκριση του Κανονισμού του Ελληνικού Ινστιτούτου Διεθνούς και Αλλοδαπού Δικαίου. Έχοντας υπόψη: 1.Τις διατάξεις του άρθρ. 16 του Νόμ. 924/1979 "περί τροποποιήσεως και συμπληρώσεως του Α.Ν. 1712/1939 "Περί Ελληνικού Ινστιτούτου Διεθνούς και Αλλοδαπού Δικαίου και άλλων συναφών τινων διατάξεων" και 2)την πρόταση του Διοικητικού Συμβουλίου του εν λόγω Ινστιτούτου όπως διατυπώθηκε στην συνεδρίαση του 244/1980, αποφασίζουμε: Εγκρίνουμε τον κανονισμό του Ελληνικού Ινστιτούτου Διεθνούς και Αλλοδαπού Δικαίου ως εξής: ΚΑΝΟΝΙΣΜΟΣ ΕΛΛΗΝΙΚΟΥ ΙΝΣΤΙΤΟΥΤΟΥ ΔΙΕΘΝΟΥΣ ΚΑΙ ΑΛΛΟΔΑΠΟΥ ΔΙΚΑΙΟΥ ΚΕΦΑΛΑΙΟ Α'. Παροχή Πληροφοριών Παροχή πληροφοριών για το διεθνές και το αλλοδαπό δίκαιο Άρθρ.1.-1.Οι πληροφορίες που παρέχει το Ινστιτούτο για το διεθνές δίκαιο και τα αλλοδαπά δίκαια περιλαμβάνουν έκθεση των σχετικών διατάξεων που αφορούν το συγκεκριμένο ζήτημα και τα συμπεράσματα της επιστήμης και της νομολογίας χωρίς το ίδιο το Ινστιτούτου να κάνει ερμηνεία του διεθνούς ή αλλοδαπού δικαίου. 2.Οι πληροφορίες παρέχονται χωρίς ευθύνη του Ινστιτούτου ύστερα από έγγραφη αίτηση των ενδιαφερομένων. Το Ινστιτούτου ενημερώνει τα αρμόδια Υπουργεία πάνω σε νέες διεθνείς συμβάσεις και αλλοδαπά νομοθετήματα εφ' όσον κρίνει ότι η γνώμη τους μπορεί να είναι χρήσιμη σ' αυτά τα Υπουργεία. 3.Οι πληροφορίες σε δημόσιες γενικά ελληνικές Αρχές καθώς και στους χορηγούς του Ινστιτούτου παρέχονται χωρίς αμοιβή. 6.Α.ι.11 Ινστιτούτα Διεθνούς Δικαίου Ινστιτούτα Διεθνούς Δικαίου 6.Α.ι.12-13 4.Οι πληροφορίες για το διεθνές και το αλλοδαπό δίκαιο σε δικηγόρους και συμβολαιογράφους και διεθνή ή αλλοδαπά δικαστήρια και αρχές παρέχονται με πληρωμή το ποσό της οποίας καθορίζεται για κάθε περίπτωση από το Διευθυντή του Ινστιτούτου ύστερα από εισήγηση των αρμοδίων υπηρεσιών αυτού ανάλογα με τη σπουδαιότητα αυτών των πληροφοριών και των εξόδων που τυχόν θα απαιτηθούν γι' αυτές. 5.Το Ινστιτούτο δεν παρέχει πληροφορίες σε ιδιώτες. Παροχή πληροφοριών για το ημεδαπό δίκαιο Άρθρ.2.-1.Οι πληροφορίες που παρέχει το Ινστιτούτο για το ημεδαπό δίκαιο περιλαμβάνουν έκθεση των σχετικών διατάξεων που αφορούν το συγκεκριμένο ζήτημα και τα συμπεράσματα της ελληνικής επιστήμης και νομολογίας χωρίς το ίδιο το Ινστιτούτου να κάνει ερμηνεία του ημεδαπού δικαίου. 2.Οι πληροφορίες παρέχονται χωρίς ευθύνη του Ινστιτούτου ύστερα από γραπτή αίτηση των ενδιαφερομένων. 3.Οι πληροφορίες για το ημεδαπό δίκαιο σε διεθνή ή αλλοδαπά δικαστήρια και Αρχές παρέχονται χωρίς αμοιβή. 4.Οι πληροφορίες για το ημεδαπό δίκαιο σε δικηγόρους συμβολαιογράφους και ιδιώτες της αλλοδαπής παρέχονται με πληρωμή, το ποσό της οποίας καθορίζεται για κάθε περίπτωση από το Διευθυντή του Ινστιτούτου ύστερα από εισήγηση των αρμοδίων υπηρεσιών αυτού ανάλογα με τη σπουδαιότητα των ζητουμένων πληροφοριών και των εξόδων που θα απαιτηθούν τυχόν γι' αυτές. 5.Το Ινστιτούτο δεν παρέχει πληροφορίες για το ημεδαπό δίκαιο σε όσους έχουν κατοικία στην Ελλάδα. ΚΕΦΑΛΑΙΟ Β' Διάρθρωση Υπηρεσιών Ινστιτούτου Άρθρ.3.-Το Ινστιτούτο αποτελείται από: α)την επιστημονική ολομέλεια β)τα επιστημονικά τμήματα και γ)τη διοικητική υπηρεσία Επιστημονική ολομέλεια και επιστημονικά τμήματα Άρθρ.4.-α)Η επιστημονική ολομέλεια αποτελείται από το σύνολο των επιστημονικών συνεργατών (εμμίσθων και αμίσθων και αντεπιστελλόντων), και συνεδριάζει με πρόσκληση του Διευθυντού για την από κοινού εξέταση ζητημάτων επιστημονικού ενδιαφέροντος που έχουν σχέση με τις αρμοδιότητες του Ινστιτούτου. (Μετά τη σελ. 96,08(α) Σελ. 96,09 Τεύχος ΣΤ43-Σελ. 7 β)Τα επιστημονικά τμήματα του Ινστιτούτου είναι δύο. Στο Α τμήμα υπάγονται τα θέματα δημοσίου διεθνούς δικαίου και δικαίου των διεθνών οργανισμών περιλαμβανομένων και των ευρωπαϊκών οργανισμών καθώς και η έκδοση του περιοδικού του Ινστιτούτου "REVUE HELLENIQUE DE DROIT INTERNATIONAL". Στο Β τμήμα υπάγονται τα θέματα ιδιωτικού διεθνούς δικαίου συγκριτικού δικαίου ημεδαπού και αλλοδαπού γενικά δικαίου και η παροχή νομικών πληροφοριών πάνω σ' αυτά. Σε κάθε τμήμα ανήκουν επιστημονικοί συνεργάται ειδικευμένοι στους αντίστοιχους κλάδους του δικαίου καθώς και επιστημονικοί βοηθοί. Προϊστάμενος σε κάθε Τμήμα είναι επιστημονικός συνεργάτης έμμισθος ή άμισθος που ορίζεται από το Διοικ. Συμβούλιο για μία τριετία που μπορεί να ανανεώνεται. Διοικητική Υπηρεσία Άρθρ.5.-1.Την διοικητική υπηρεσία του Ινστιτούτου αποτελεί η Γραμματεία, η οποία είναι σε άμεση ιεραρχική σχέση με το Διευθυντή του Ινστιτούτου. 2.Η Γραμματεία είναι αρμόδια να εκτελεί όλες τις διοικητικές και διαχειριστικές εργασίες και ειδικώτερα: α)τις διοικητικές υποθέσεις δηλ. τα θέματα του προσωπικού, του αρχείου, της αλληλογραφίας και διεκπεραίωσεως και β)της οικονομικές υποθέσεις δηλ. τα θέματα διαχειρίσεως και ελέγχου. ΚΕΦΑΛΑΙΟ Γ΄ Καθήκοντα επιστημονικού προσωπικού του Ινστιτούτου Άρθρ.6.-1.Οι επιστημονικοί συνεργάτες παρακολουθούν ορισμένο κλάδο δικαίου ή ορισμένο αλλοδαπό δίκαιο ανακοινώνουν την νομοθετική, νομολογιακή και επιστημονική κίνηση του κλάδου τους στις συνεδριάσεις των συνεργατών, εισηγούνται και συντάσσουν τις πληροφορίες που δίνει το Ινστιτούτου σε σχέση προς τον κλάδο τους και γενικά με κάθε τρόπο βοηθούν στην εκπλήρωση των σκοπών του Ινστιτούτου. 2.Οι επιστημονικοί βοηθοί εργάζονται στο Ινστιτούτο σύμφωνα με τις οδηγίες του Διευθυντού. Σελ. 96,10 Τεύχος ΣΤ43-Σελ. 8 ΚΕΦΑΛΑΙΟ Δ' Διαχείριση Ινστιτούτου Σύνταξη προϋπολογισμού και απολογισμού Άρθρ.7.-1.Ο Προϋπολογισμός και ο απολογισμός δαπανών του Ινστιτούτου συντάσσονται μέσα στις νόμιμες προθεσμίες εγκρίνονται από το Διοικ. Συμβούλιο ύστερα από εισήγηση του Διευθυντού του Ινστιτούτου και υποβάλλονται για έγκριση στις αρμόδιες Αρχές. Με την ίδια διαδικασία προϋπολογισμός που έχει εγκριθεί είναι δυνατό να τροποποιήται στο χρονικό διάστημα της οικονομικής χρήσεως στην οποία αφορά. 2.Ο Προϋπολογισμός και ο απολογισμός συντάσσονται σύμφωνα με τις διατάξεις που ισχύουν για το Λογιστικό των Νομικών Προσώπων Δημοσίου Δικαίου. 3.Η ταμιακή διαχείριση του Ινστιτούτου ασκείται από την Τράπεζα της Ελλάδος σύμφωνα με τις διατάξεις του από 20.1.1932 Π.Δ./τος. Περί διαχειρίσεως νομικών προσώπων υπό της Τραπέζης της Ελλάδος όπως οι διατάξεις αυτές εκάστοτε ισχύουν. Τα διαθέσιμα του Ινστιτούτου κατατίθενται σε ειδικό λογαριασμό που τηρείται στην Τράπεζα της Ελλάδος με τίτλο "Ειδικός λογαριασμός Ελληνικού Ινστιτούτου Διεθνούς και Αλλοδαπού Δικαίου". Άρθρ.8.-1.Το Διοικητικό Συμβούλιο εγκρίνει με απόφασή του κάθε δαπάνη, την οποία κρίνει αναγκαία για την λειτουργία του Ινστιτούτου και την εκπλήρωση των σκοπών του. 2.Την οικονομική διαχείριση του Ινστιτούτου έχουν ο Διευθυντής και ο Υποδιευθυντής του Ινστιτούτου. 3.Στον Προϋπολογισμό προβλέπεται αποθεματικό "για αναπλήρωση ανεπαρκών πιστώσεων και αντιμετώπιση δημιουργουμένων νέων αναγκών". 4.Κάθε είσπραξη γίνεται με αριθμημένο διπλότυπο γραμμάτιο εισπράξεως στο οποίο υπογράφει ο Διευθυντής και το αρμόδιο για τις εισπράξεις όργανο του Ινστιτούτου που ορίζεται με απόφαση του Διοικητικού Συμβουλίου. Οι εισπράξεις σε μετρητά ή επιταγές κατατίθενται στον λογαριασμό του Ινστιτούτου, στην Τράπεζα της Ελλάδος, μέσα σε προθεσμία 30 ημερών από την είσπραξη ή και νωρίτερα εφ' όσον υπερβαίνουν το ποσόν των 10.000 δραχμών. Στα γραμμάτια εισπράξεως εκτός από την ημερομηνία πρέπει να αναγράφονται η αιτιολογία της ενεργουμένης εισπράξεως το ονοματεπώνυμο και ο τίτλος του καταθέτοντος οι λογαριασμοί που πιστώνονται το ποσό ολογράφως και αριθμητικώς και κάθε άλλη αναγκαία λεπτομέρεια. Εφ' όσον υπάρχουν έγγραφα στοιχεία δικαιολογητικά των εισπράξεων επισυνάπτονται στο γραμμάτιο. 6.Α.ι.13 Ινστιτούτα Διεθνούς Δικαίου 5.Οι πληρωμές του Ινστιτούτου γίνονται αποκλειστικά με επιταγές μέσα στα όρια των πιστώσεων, του προϋπολογισμού, με βάση εντάλματα πληρωμής εκτός από τις μικροδαπάνες για τις οποίες εκδίδεται ένταλμα με βάση συγκεντρωτική κατάσταση. Στα εντάλματα πληρωμής υπάρχει ο αύξοντας αριθμός, ο φορέας και ο κωδικός αριθμός του προϋπολογισμού το οικονομικό έτος, το ονοματεπώνυμο, η ιδιότητα και διεύθυνσιν του δικαιούχου, το πληρωτέον ποσόν ολογράφως και αριθμητικώς, η αιτία πληρωμής, η χρονολογία και η υπογραφή του Διευθυντού και του υπεύθυνου για την διαχείριση που ορίζεται κατά την παρ. 6 με απόφαση του Διοικητικού Συμβουλίου, η σφραγίδα του Ινστιτούτου η υπογραφή του ασκούντος τον προληπτικόν έλεγχον καθώς και κάθε άλλη αναγκαία λεπτομέρεια. Οι επιταγές πληρωμής εκδίδονται σύμφωνα με τη υπ' αριθ. 54913/1971 απόφαση του Υπουργού των Οικονομικών όπως έχει τροποποιηθεί και συμπληρωθεί καθώς και προς τις εκάστοτε εκδιδόμενες σχετικές αποφάσεις του ίδιου Υπουργού. Τα απαραίτητα δικαιολογητικά που συνοδεύουν το ένταλμα πληρωμής είναι: α)Κεκυρωμένο αντίγραφο της αποφάσεως του Διοικ. Συμβουλίου για την εντολή της δαπάνης, β)τιμολόγιο εξωφλημένο από τον δικαιούχο της πληρωμής εφ' όσον πρόκειται για φυσικό ή νομικό πρόσωπο που είναι υποχρεωμένο να εκδίδει τιμολόγιο, γ)απόδειξη πληρωμής, που εκδίδεται από το δικαιούχο της πληρωμής σε κάθε περίπτωση που δεν έχει επισυναφθεί εξωφλημένο τιμολόγιο και εφ' όσον ο δικαιούχος της πληρωμής δεν υποχρεούται σε έκδοση τιμολογίου, δ)κάθε άλλο δικαιολογητικό που προβλέπεται ως απαραίτητο γενικά σύμφωνα με το νόμο. Με απόφαση του Διοικητικού Συμβουλίου είναι δυνατόν εφ' όσον υπάρχει ανάγκη να εκδίδονται στο όνομα υπαλλήλων του Ινστιτούτου εντάλματα προπληρωμής (Χ.Ε.Π.) επί αποδόσει λογαριασμού για συγκεκριμένες δαπάνες, οι οποίες με την έγκριση του προϋπολογισμού χαρακτηρίζονται ως δεκτικές εκδόσεως εντάλματος προπληρωμής υπό τον όρον ότι θα αποδοθεί λογαριασμός μαζί με τα σχετικά δικαιολογητικά μέσα σε προθεσμία που θα ορίζεται από την ανωτέρω απόφαση. 6.Με απόφαση του Διοικητικού Συμβουλίου ορίζεται από τους υπαλλήλους που υπηρετούν το υπεύθυνο πρόσωπο ή τα πρόσωπα για την διαχείριση του χρηματικού, καθώς και του υλικού. Κάθε εισαγωγή και εξαγωγή υλικού που δεν είναι αναλώσιμο γίνεται με βάση δελτίο εισαγωγής και εξαγωγής που υπογράφεται από τον Διευθυντή και τον διαχειριστή. Με βάση αυτά τα δελτία τηρείται  ειδικό μητρώο υλικού. Τα υλικά που είναι  αναλώσιμα εισάγονται στην αποθήκη διαχειρίσεως  υλικού και διατιθέμενα για τις ανάγκες του Ινστιτούτου διαγράφονται με συγκεντρωτική κατάσταση που συντάσσεται κάθε χρόνο. Άρθρ.9.-1.Όλες οι προμήθειες και εργασίες γενικά του Ινστιτούτου ενεργούνται από τις υπηρεσίες του Ινστιτούτου με απόφαση του Διοικητικού Συμβουλίου σύμφωνα με διατάξεις του Ν.Δ. 496/1974 περί λογιστικού των ΝΠΔΔ όπως έχει τροποποιηθεί και συμπληρωθεί μεταγενέστερα.